549.36 REGOLAMENTI DWAR L-IMMANIĠĠAR TA’ SKART (VETTURI FI TMIEM ŻMIENHOM) L-AVVIŻ LEGALI 99 tal-2004, kif emendat bl-Avviżi Legali 426 tal-2007, 340 tal-2010, 244 tal-2011, 96 tal-2012, 346 tal-2013 u 346 tal-2017. L-AVVIŻ LEGALI 99 tal-2004, kif emendat bl-Avviżi Legali 426 tal-2007, 340 tal-2010, 244 tal-2011, 96 tal-2012, 346 tal-2013 u 346 tal-2017. 1. Titolu u skopijiet. Emendat: A.L.346 tal-2017. (1) It-titolu ta’ dawn ir-regolamenti hu Regolamenti dwar l-Immaniġġar ta’ Skart (Vetturi fi Tmiem Żmienhom). (2) L.S.549.63 Dawn ir-regolamenti jipprovdu miżuri, proċeduri u gwida addizzjonali ma’ dawk li hemm fir-Regolamenti dwar l-Iskart, li l-għan tagħhom hu, bħala l-ewwel prijorità, il-prevenzjoni tal-iskart minn vetturi u, barra minn hekk, l-użu mill-ġdid, ir-riċiklaġġ u forom oħra ta’ rkuprar ta’ vetturi fi tmiem żmienhom u l-komponenti tagħhom biex titnaqqas it-tneħħija ta’ skart. Dawn għandhom ukoll l-għan li jġibu titjib fil-ħidma ambjentali tal-operaturi ekonomiċi kollha involuti fiċ-ċiklu tal-ħajja tal-vetturi u, b’mod speċjali, l-operaturi involuti direttament fit-trattament ta’ vetturi fi tmiem żmienhom. (3) Dawn ir-regolamenti jdaħħlu fis-seħħ id-dispożizzjonijiet tad-Direttiva 2000/53/KE tal-Parlament Ewropew u tal-Kunsill tat-18 ta’ Settembru 2000 dwar vetturi li m’għadhomx jintużaw, kif emendata mid-Direttiva tal-Kummissjoni 2016/774/UE tat-18 ta' Mejju 2016 li temenda l-Anness II tad-Direttiva 2000/53/KE tal-Parlament Ewropew u tal-Kunsill dwar vetturi li ma għadhomx jintużaw. (4) L-Awtorità għall-Ambjent u r-Riżorsi, l-Awtorità ta' Malta għall-Kompetizzjoni u għall-Affarijiet tal-Konsumatur u l-Awtorità għat-Trasport f'Malta għandhom jiżguraw li jintlaħqu l-għanijiet ta' dawn ir-regolamenti fit-twettieq tar-responsabbilitajiet tagħhom. 2. Tifsir. Emendat: A.L.340 tal-2010; A.L.346 tal-2017. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra: " apparat li jqat ta’ bċejjeċ bċejjeċ " tfisser kull apparat użat biex iqat ta’ bċejjeċ bċejjeċ jew jifframmenta vetturi fi tmiem żmienhom, inkluż għall-iskop li jittieħed direttament ruttam tal-ħadid li jista’ jerġa’ jintuża; " Att " tfisser l-Att dwar il-Protezzjoni tal-Ambjent; Kap. 549. Kap. 549. " l-awtorità kompetenti " tfisser l-Awtorità għall-Ambjent u r-Riżorsi, l-Awtorità ta' Malta għall-Kompetizzjoni u għall-Affarijiet tal-Konsumatur u l-Awtorità għat-Trasport f'Malta u dawk il-korpi jew persuni oħra kif il-Ministru responsabbli għall-ambjent jista' b'ordni fil-Gazzetta jordna, u korpi jew persuni oħra kif jistgħu jiġu magħżula bħala l-awtorità kompetenti għal dispożizzjonijiet differenti u għal għanijiet differenti ta' dawn ir-regolamenti; " Ftehim " tfisser ftehim li Malta tkun tagħmel parti minnu, milħuq bejn grupp ta’ stati, li jagħtu reċiprokament li ċ-ċittadini ta’ dawn l-istati jew lid-dipendenti tagħhom, id-dritt li jidħlu fit-territorju ta’ dan l-istat u li joqogħdu u jgħixu fihu li jitilqu minnu, li jiċċaqalqu liberament f’dawn l-istati għal dak il-perjodu li jista’ jkun stabbilit fil-ftehim, u li jaħdmu jew jistabbilixxu, jipprovdu jew jirċievu servizzi fih; u "Stat Miftiehem "u "ċittadin ta’ Stat Miftiehem" għandhom jitfissru f’dan is-sens; u meta stat ikun jagħmel parti minn Ftehim bħal dak soġġett għal modifiki u adattamenti, ċittadin ta’ Stat Miftiehem għandu jkun soġġett għal dawk il-modifiki jew adattamenti skond kif jista’ jkun ordnat; " imqegħdin fis-suq " tfisser meta vettura, materjal jew komponenti ta’ vetturi jkunu trasferiti mill-istadju tal-manifattura, bl-intenzjoni li jitqegħdu fuq is-suq; " informazzjoni dwar żarmar" tfisser l-informazzjoni meħtieġa għat-trattament korrett u ambjentalment san, ta’ vetturi fi tmiem żmienhom. Għandha tkun aċċessibbli għal faċilitajiet ta’ trattament li huma awtorizzati minn manifatturi ta’ vetturi u produtturi ta’ komponenti f’forma ta’ manwali jew permezz ta’ mezzi elettroniċi; " operaturi ekonomiċi " tfisser produtturi, distributuri, kolletturi, kumpanniji ta’ assigurazzjoni ta’ vetturi bil-mutur, dawk li jżarmaw, dawk li jqattgħu bċejjeċ bċejjeċ, irkupraturi, riċiklaturi u operaturi oħra ta’ trattament ta’ vetturi fi tmiem żmienhom, inkluż il-komponenti u l-materjali tagħhom; "permess " tfisser permess maħruġ taħt ir-Regolamenti dwar l-Iskart; "prevenzjoni " tfisser miżuri li jaħsbu għat-tnaqqis tal-kwantità u ta’ għemil ta’ ħsara lill-ambjent minn vetturi fi tmiem żmienhom minn kull materjal u sustanza tagħhom; "produttur " tfisser il-manifattur tal-vettura jew l-importatur ta’ vettura; "riċiklaġġ " tfisser l-ipproċessar mill-ġdid, fi proċess ta’ produzzjoni, ta’ kull materjal ta’ skart għall-iskop oriġinali jew għal skopijiet oħra, imma mhux għall-irkupru ta’ enerġija. Rkupru ta’ enerġija tfisser l-użu ta’ skart kombustibbli bħala mezz għall-ġenerazzjoni ta’ enerġija permezz ta’ inċinerazzjoni diretta ma’ skart ieħor jew għalih iżda birkupru tas-sħana; " skart " b’żieda ma’ dak li jingħad fl-Att, tfisser kull ħaġa, sustanza, prodott jew oġġett, f’għamla sew solida sew likwida, ta’ xorta sew perikoluża sew xort’oħra, li pussessur jwarrab għar-rimi, jew ikun biħsiebu jew ikun meħtieġ li jwarrab għar-rimi, jew dak kollu li jitqies li jkun skart mill-awtorità kompetenti; "sustanza perikoluża " tfisser kull sustanza li tissodisfa l-kriterji għal xi waħda mill-klassijiet ta’ periklu jew kategoriji stabbiliti fl-Anness 1 tar-Regolament (KE) Nru 1272/2008 tal-Parlament Ewropew u tal-Kunsill tas-16 ta’ Diċembru 2008 dwar il-klassifikazzjoni, l-ittikkettjar u l-ippakkjar ta’ sustanzi u taħlitiet * *OJL 353, 31.12.2008, p. 1.: (i) klassijiet ta’ periklu 2.1 sa 2.4, 2.6 u 2.7, 2.8 tipi A u B, 2.9, 2.10, 2.12, 2.13 kategoriji 1 u 2, 2.14 kategoriji 1 u 2, 2.15 tipi Asa F; (ii) klassijiet ta’ periklu 3.1 sa 3.6,3.7 effetti negattivi fuq il-funzjonament sesswali u l-fertilità jew fuq l-iżvilupp, 3.8 effetti oħra barra effettinarkotiċi, 3.9 u 3.10; (iii) klassi ta’ periklu 4.1; (iv) klassi ta’ periklu 5.1; " trattament " tfisser kull attività wara li l-vettura fi tmiem żmienha tkun ingħatat lil faċilità biex tkun imnaddfa mit-tinġis, żarmata, ippressata, mqat ta’ bċejjeċ bċejjeċ, rkuprata jew imħejjija għar-rimi tal-iskart mit-tqattigħ bċejjeċ bċejjeċ, u kull operazzjoni oħra magħmula għall-irkuprar u, jew rimi tal-vettura fi tmiem żmienha u l-komponenti tagħha; "triċikletti bil-mutur " tfisser vetturi bi tliet rotirranġati simetrikament li għandhom magna li għandha ċilindrata li taqbeż il-50ċm3 jekk din tkun tat-tip li taħdem b’kombustjoni interna jew ikollha veloċità massima maħsuba ta’ aktar minn 45 kilometru fis-siegħa; " użu mill-ġdid " tfisser kull operazzjoni li biha komponenti ta’ vetturi fi tmiem żmienhom jintużaw għall-istess skopli għalih kienu oriġinarjament maħsuba; "vettura " tfisser kull vettura bil-mutur li tintuża għall-ġarr tal-passiġġieri u li jkun fiha mhux aktar minn tmien sedili barra dak tas-sewwieq u li jkollha piż massimu li ma jaqbiżx il-ħames tunnellati metriċi, vetturi li jintużaw għall-ġarr ta’ merkanzija u li għandhom piż massimu li ma jaqbiżx it-3.75 tunnellati metriċi maħsubin biex jintużaw fit-triq, u vetturi bi tliet roti imma mhux triċikletti bil-mutur; "vettura bil-mutur bi tliet roti " tfisser vetturi bil-mutur bi tliet roti, b’żewġ roti jew mod ieħor, maħsubin għall-ivvjaġġar fit-triq, imma mhux: •triċikletti bil-mutur, •tractors umakkinarju użati għal skopijiet agrikoli jew simili, •vetturi ddisinjati primarjament għal użu ta’ divertiment lil hinn mit-triq li għandhom roti rranġati simetrikament b’rota waħda fuq quddiem u tnejn fuq wara, •vetturi maħsubin għal kontroll tal-mixi, •vetturi maħsubin għall-użu minn persuni fiżikament diża bilitati, •vetturi maħsubin għall-użu f’kompetizzjonijiet, fit-toroq jew ikun x’ikun it-terren, •vetturi b’veloċità massima maħsuba li ma tkunx taqbeż is-6 kilometri fis-siegħa; "vettura għal skop speċjali " tfisser vettura bil-mutur mibnija jew adattata apposta, mgħammra b’tagħmir divers li jagħtiha l-ħila li tagħmel ċerti funzjonijiet li ma jkollhomx x’jaqsmu mat-trasport. Dan ifisser li l-iskop primarju ta’ vettura ta’ dan it-tip ma jkunx it-trasport ta’ persuni jew merkanzija. Din il-kategorija ta’ vetturi tinkludi: •trakkijiet għall-għajnuna ta’ vetturi f’każ ta’ ħsara, •vetturi b’pompi bil-mutur (bħalma huma vetturi tat-tifi tan-nar), •trakkijiet użati għat-tindif tat-toroq, gandotti u ħidmiet simili (bħalma huma vetturi kenniesa, vetturi bexxiexa u li jbattlu l-fosos), •trakkijiet li jisprejjaw ta’ kull xorta, kemm jekk ikollhom tagħmir tas-sħana kemm jekk le, •trakkijiet bil-krejn, mhux għall-ġarr tal-merkanzija, •derricks mobbli għat-tħaffir, •trakkijiet b’mekkaniżmu għall-bini ta’ mniezel, jiġifieri, bi pjattaforma li tiċċaqlaq fuq appoġġ vertikali u li ġeneralment tieħu l-enerġija tagħha mill-magna tal-vettura, •trakkijiet li jħalltu l-konkos, •settijiet mobbli li jiġġeneraw l-elettriku, •unitajiet mobbli radjologiċi, kliniċi u laboratorji, •unitajiet ta’ xandir minn barra (vetturi bil-mutur), vannijiet li jittrasmettu u jirċievu telegrafija, radjotelegrafija jew radjotelefonija, vannijiet bir-radar, •trakkijiet bis-searchlight, •kjoskijiet mobbli, •vetturi oħra bil-mutur mhux speċifikati f’dawn ir-regolamenti; "vettura fi tmiem żmienha " tfisser vettura li tkun skart; "vettura li ma jkollha ebda valur fis-suq jew li jkollha valur negattiv" tfisser vettura li l-ispiża biex tiġi trattata u biex jiġi użat mill-ġdid il-materjal tagħha tkun daqs, jew teċċedi, il-prezz tal-komponenti u materjal li jkunu rkuprati waqt it-trattament; "vettura qadima " tfisser vettura storika jew vettura ta’ valur għall-kollezzjonisti, jew li tkun intiża biex tinżamm f’mużewijiet, u li tkun miżmuma b’mod korrett u li ma tkunx ta’ dannu għall-ambjent, kemm jekk tkun tajba biex tintuża jew biex tkun żmontata. (2) L.S.549.63 Il-frazijiet l-oħra kollha għandu jkollhom l-istess tifsir mogħti lilhom fir-Regolamenti dwar l-Iskart. 3. Skop. (1) Dawn ir-regolamenti għandhom ikopru vetturi u vetturi fi tmiem żmienhom, inkluż il-komponenti u l-materjal tagħhom. Bla preġudizzju għar-regolament 5(4), dan japplikir rispettivament minn kif il-vettura tkun ingħatat service jew issewwiet meta kienet tintuża u irrispettivament minn jekk din tkunx mgħammra b’komponenti fornuti mill-produttur jew b’komponenti oħra li t-twaħħil tagħhom bħala spare parts jew kif mibdulin ikun jaqbel mad-dispożizzjonijiet leġislattivi adatti. (2) Dawn ir-regolamenti għandhom japplikaw bla preġudizzju għad-dispożizzjonijiet eżistenti, b’mod partikolari fir-rigward ta’ standards ta’ sigurtà, emissjonijiet ta’ arja u kontrolli ta’ ħsejjes u ħarsien tal-ħamrija u tal-ilma. (3) Vetturi għal skopijiet speċjali għandhom ikunu esklużi mid-dispożizzjonijiet tar-regolament 7. (4) Fil-każ ta’ vetturi bil-mutur bi tliet roti u komponenti jew unitajiet tekniċi separati, għandhom japplikaw biss ir-regolamenti 5(1), 5(2) u 6. (5) Vetturi qodma għandhom ikunu esklużi mid-dispożizzjonijiet ta’ dawn ir-regolamenti: Iżda d-dispożizzjonijiet ta’ dawn ir-regolamenti għandhom japplikaw għal dawk il-vettur i qodma lis-sid tagħhom jiddeċiedi jew ikun biħsiebu jew ikun meħtieġ li jwarrab għar-rimi. 4. Prevenzjoni. (1) Biex tippromwovi l-prevenzjoni tal-iskart, l-awtorità kompetenti għandha, kull fejn ikun meħtieġ u prattikabbli, tinkoraġġixxi li: (a) l-manifatturi ta’ vetturi, f’koperazzjoni ma’ manifatturi ta’ materjal u tagħmir, jillimitaw l-użu ta’ sustanzi perikolużi fil-vetturi u jirriduċuhom kemm jista’ jkun sa mill-bidu nett tal-vettura ’l quddiem, biex b’mod partikolari jipprevjenu t-tfigħ tagħhom fl-ambjent, jagħmlu r-riċiklaġġ aktar faċli, u jevitaw il-ħtieġa tar-rimi tal-iskart perikoluż; (b) id-disinn u l-produzzoni ta’ vetturi ġodda jkunu jagħtu każ sħiħ u jiffaċilitaw iż-żarmar, l-użu mill-ġdid u l-irkuprar, b’mod partikolari r-riċiklaġġ, ta’ vetturi fi tmiem żmienhom, il-komponenti u kull materjal tagħhom; (ċ) manifatturi ta’ vetturi, b’koperazzjoni ma’ manifatturi ta’ materjal u tagħmir, jintegraw kwantità dejjem akbar ta’ materjal riċiklat f’vetturi u prodotti oħra, sabiex jiżviluppaw swieq għall-materjal riċiklat. (2) Il-materjal u l-komponenti ta’ vettur i mqegħdin fis-suq wara id-data tad-dħul fis-seħħ ta’ dawn ir-regolamenti m’għandux ikollhom ċomb, merkurju, kadmju jew kromjuħek savalenti ħlief fil-każijiet elenkati fl-Iskeda 3 u taħt il-kondizzjonijiet hemm speċfikati. 5. Ġbir. (1) L-awtorità kompetenti għandha tieħu l-miżuri neċessarji biex tiżgura: (a) li operaturi ekonomiċi jużaw sistemi eżistenti ta’ ġbir jew iwaqqfu sistemi għall-ġbir tal-vetturi kollha fi tmiem żmienhom u, sa fejn ikun teknikament prattikabbli, tal-partijiet kollha użati u skartati li jitneħħew meta l-vetturi jissewwew; u (b) l-aċċessibiltà adegwata ta’ faċilitajiet ta’ ġbir. (2) Dawk li għandhom vetturi fi tmiem żmienhom għandhom jittrasferixxu dawk il-vetturi ġewwa faċilitajiet ta’ trattament awtorizzati. (3) (a) Kull meta vettura fi tmiem żmienha tiġi trasferita ġewwaxi faċilità ta’ trattament awtorizzata, id-detentur tal-karozza u, jew sid il-karozza għandhom jingħataw ċertfikat ta’ distruzzjoni maħruġ mill-operatur tal-faċilità. Id-dereġistrazzjoni ta’ vettura fi tmiem żmienha għandha ssir wara li jigi ppreżentat dan iċ-ċertifikat. (b) Il-ħruġ ta’ ċertifikat ta’ distruzzjoni mill-operatur ta’ faċilità ta’ trattament ma jagħtihx id-dritt li jippretendi xi rimborż finanzjarju, minbarra f’każijiet meta dan ikun ġie rranġat speċifikatament mill-awtorità kompetenti. (ċ) Iċ-ċertifikat ta’ distruzzjoni għandu għallinqas ikollu l-informazzjoni elenkata fl-Iskeda 1. (4) Il-konsenja ta’ vettura ġewwa faċilità ta’ trattament skond is-subregolament (3) għandha ssir bla spejjeż kemm għall-aħħar detentur kemm għall-proprjetarju sew għaliex il-vettura ma jkollha ebda valur fis-suq sew għax ikollha valur negattiv kif ġej: (a) mid-data tad-dħul fis-seħħ ta’ dawn ir-regolamenti, fil-każ ta’ vettur i mqegħdin fis-suq mill-1 ta’ Lulju, 2002; (b) mill-1 ta’ Jannar, 2007, fil-każ ta’ vettur i mqegħdin fis-suq qabel l-1 ta’ Lulju, 2002: Iżda l-produtturi għandhom iġarrbu l-ispejjeż kollha, jew parti sinifikanti minnhom, tal-implimentazzjoni ta’ din il-miżura u, jew jieħdu lura l-vetturi fi tmiem żmienhom taħt l-istess kondizzjonijiet imsemmija f’dan is-subregolament: Iżda wkoll l-awtorità kompetenti tista’ tiddeċiedi li l-konsenja ta’ vetturi fi tmiem żmienhom ma tkunx għalkollox bla ħlas jekk il-vettura fi tmiem żmienha ma jkollhiex il-komponenti essenzjali ta’ vettura, b’mod partikolari l-magna, l-qafas tal-vettura, il-catalyticconverter, il-gearbox Iżda wkoll l-awtorità kompetenti tista’ tiddeċiedi li l-konsenja ta’ vetturi fi tmiem żmienhom ma tkunx għalkollox bla ħlas jekk il-vettura fi tmiem żmienha ma jkollhiex il-komponenti essenzjali ta’ vettura, b’mod partikolari l-magna, l-qafas tal-vettura, il-catalyticconverter u r-roti, jew ikollha skart li jkun żdiedmal-vettura fi tmiem żmienha. (5) Ċertifikati ta’ distruzzjoni maħruġin fi Stati Miftiehma oħra skond is-sub regolament (3) għandhom ikunu rikonoxxuti għal finijiet ta’ dereġistrazzjoni. 6. Trattament. L-awtorità kompetenti għandha tieħu l-miżuri neċessarji biex tiżgura li: (1) L.S.549.63 Il-vetturi fi tmiem żmienhom kollha jinħażnu, anki jekk biss temporanjament, u jkunu ttrattati skond id-dispożizzjonijiet tar-Regolamenti dwar l-Iskart, u f’konformità mal-ħtiġiet tekniċi minimi mniżżlin fl-Iskeda 2, bla preġudizzju għal xi regolamenti rilevanti oħra dwar saħħa u ambjent. (2) Kull stabbiliment jew azjenda li tagħmel operazzjonijiet ta’ trattament għandu jkollha permess validu mill-awtorità kompetenti. (3) Kull stabbiliment jew azjenda li tagħmel operazzjonijiet ta’ trattament għandha mill-inqas taqdi l-obbligi li ġejjin skond l-Iskeda 2: (a) vetturi fi tmiem żmienhom għandhom jiżżarmaw minn kollox qabel isir ilhom trattament ulterjuri jew arranġamenti ekwivalenti biex jitnaqqas kull impatt negattiv fuq l-ambjent. Kull komponent u materjal i ttikkettjat jew identifikabbli b’xi mod ieħor skond ir-regolament 4(2) għandhom jiżżarmaw minn kollox qabel jingħataw trattament ulterjuri; (b) kull materjal u komponent perikoluż għandu jitneħħa u jkun segregat b’mod selettiv biex ma jniġġisx skart sussegwenti maqtugħ bċejjeċ bċejjeċ minn vetturi fi tmiem żmienhom; (ċ) operazzjonijiet ta’ żarmar u ħżin għandhom isiru b’mod li jiżgura li komponenti tal-vettura jkunu adattabbli għal użu mill-ġdidurkuprar, u b’mod partikolari għar-riċiklaġġ: Iżda l-operazzjonijiet ta’ trattament biex vetturi fi tmiem żmienhom jitnaddfu minn tinġis kif imsemmi fl-Iskeda 2 għandhom isiru kemm jista’ jkun malajr. (4) Il-permess imsemmi fis-sub regolament (2) għandu jinkludi l-kondizzjonijiet neċessarji kollha għal konformità mal-ħtiġiet tas-sub regolamenti (1),). (5) Stabbilimenti jew azjendi li jagħmlu operazzjonijiet ta’ trattament għandhom, sa fejn hu prattikabbli, jintroduċu sistemi awtentikati ta’ maniġġar ambjentali. 7. Użu mill-ġdidurkuprar. (1) Operaturi ekonomiċi għandhom, sa fejn hu pr attikabbli u bla preġudizzju għall-ħtiġiet fir-rigward tas-sigurtà ta’ vetturi u ħtiġiet ambjentali bħal emissjonijiet fl-ajru u kontroll tal-ħsejjes, jużaw mill-ġdid komponenti li jkunu adattati għall-użu mill-ġdid, jirkupraw komponenti li ma jistgħux jintużaw mill-ġdid u jagħtu preferenza li r-riċiklaġġ meta dan ikun ambjentalment vijabbli. (2) L-awtorità kompetenti għandha tieħu miżuri neċessarji biex tiżgura li jintlaħqu l-miri li ġejjin minn operatur ekonomiċi: (a) mhux aktar tard mill-1 ta’ Jannar, 2006, fil-każ tal-vetturi kollha fi tmiem żmienhom, l-użu mill-ġdid u l-irkuprar għandu jittella’ għal minimu ta’ 85 % kalkulat bħala piż medju għal kull vettura u sena. Fil-limitu tal-istess żmien, l-użu mill-ġdid u r-riċiklaġġ għandu jittella’ għal minimu ta’ 80 % kalkulat bħala piż medju għal kull vettura u sena; fil-każ ta’ vetturi prodotti qabel l-1 ta’ Jannar, 1980, l-awtorità kompetenti tista’ tistabbilixxi miri aktar baxxi, iżda mhux aktar baxxi minn 75 % fil-każ ta’ użu mill-ġdidurkuprar u mhux aktar baxxi minn 70 % fil-każ ta’ użu mill-ġdid u riċi klaġġ; u (b) mhux aktar tard mill-1 ta’ Jannar, 2015, fil-każ tal-vetturi kollha fi tmiem żmienhom, l-użu mill-ġdid u l-irkuprar għandu jittella’ għal minimu ta’ 95 % kalkulat bħala piż medju għal kull vettura u sena. Fil-limitu tal-istess żmien, l-użu mill-ġdid u r-riċiklaġġ għandu jittella’ għal minimu ta’ 85 % kalkulat bħala piż medju għal kull vettura u sena. 8. Informazzjoni dwar standards ta’ kodifikar. L-awtorità kompetenti għandha tieħu miżuri neċessarji biex tiżgura li: (1) Il-produtturi, bi ftehim ma’ manifatturi ta’ materjal u tagħmir, għandhom jużaw in-nomenklatura tal-ISO standards ta’ kodifikar ta’ komponenti u materjali msemmija fl-Iskeda 4 rigward it-twaħħil ta’ tikketti u l-identifikazzjoni ta’ komponenti u materjal ta’ vetturi, b’mod partikolari biex jiffaċilitaw l-identifikazzjoni ta’ dawk il-komponenti u materjal li huma adattati għall-użu mill-ġdidurkuprar. (2) Il-produtturi għandhom jipprovdu informazzjoni dwar żarmar għal kull tip ta’ vettura ġdida mqiegħda fis-suq fi żmien sitt xhur minn meta l-vettura titqiegħed fis-suq. Din l-informazzjoni għandha tidentifika, sa fejn ikun meħtieġ mill-faċilitajiet ta’ trattament biex jistgħu jikkonformaw mad-dispożizzjonijiet ta’ dawn ir-regolamenti, il-komponenti u l-materjal ta’ vetturi differenti u l-lokazzjoni tas-sustanzi perikolużi kollha fil-vetturi, b’mod partikolari bl-iskop li jintlaħqu l-objettivi stipulati fir-regolament 7. (3) Bla preġudizzju għall-kunfidenzjalità kummerċjali u industrijali, manifatturi ta’ komponenti użati fil-vetturi għandhom jgħaddu lill-faċilitajiet ta’ trattament awtorizzati, sa fejn dan ikun mitlub minn dawn il-faċlitajiet, kull informazzjoni meħtieġa dwar żarmar, ħżin u ttestjar ta’ komponenti li jistgħu jerġgħu jintużaw. 9. Rappurtar u informazzjoni. L-operaturi ekonomiċi rilevanti għandhom jippubblikaw informazzjoni fuq: (a) id-disinn ta’ vetturi u l-komponenti tagħhom bl-iskop li jkun magħruf kemm dawn jistgħu jkunu rkuprati u riċiklati, (b) it-trattament ambjentalment san ta’ vetturi fi tmiem żmienhom, b’mod partikolari t-tneħħija tal-fluwidi kollha u ż-żarmar, (ċ) l-iżvilupp u l-aħjar użu ta’ modi ta’ użu mill-ġdid, riċi klaġġurkuprar ta’ vetturi fi tmiem żmienhom u l-komponenti tagħhom, (d) il-progress milħuq fir-rigward tal-irkuprar uriċiklaġġ biex jitnaqqas l-iskart li jrid jintrema u jogħlew ir-rati ta’ rkuprar uriċiklaġġ: Iżda din l-informazzjoni għandha tkun aċċessibbli għal xerrejja prospettivi ta’ vetturi. Għandha tkun inkluża f’letteratura promozzjonali użata fil-promozzjoni tal-vettura ġdida. 10. Bl-iskop li jilħqu l-objettivi, u jissodisfaw id-dispożizzjonijiet ta’ dawn ir-regolamenti, operaturi ekonomiċi jistgħu jidħlu fi ftehim ma’ l-awtorità kompetenti. Kull ftehim bhaldan għandu jispeċifika r-regoli dettaljati għall-implimentazzjoni ta’ dawn ir-regolamenti. Aktar minn hekk għandu: (a) jkun jista’ jiġi infurzat kull tali ftehim bil-liġi; (b) jispeċifika l-objettivi ma’ l-iskadenzi korrispondenti ta’ żmien; (ċ) ikun ippubblikat fil-Gazzetta; (d) ikun ikkontrollat il-ħin kollu u regolarment kull riżultat milħuq bil-ftehim ikun rappurtat lill-awtoritajiet kompetenti u jkun aċċessibbli għall-pubbliku taħt il-kondizzjonijiet stipulati fil-ftehim; (e) ikun eżaminat il-progress milħuq taħt ftehim skond provvedimenti li jagħmlu l-awtoritajiet kompetenti. 11. Parteċipazzjoni fiskema approvata tal-irkupru u trattament ta’ vetturi fi tmiem żmienhom. L-awtorità kompetenti tista’ teżenta lill kull operatur ekonomiku mid-dispożizzjonijiet ta’ dawn ir-regolamenti, kollha jew inparti, kemm il-darba l-istess operatur ekonomiku juri lill-awtorità kompetenti li jipparteċipa fiskema approvata tal-irkupru u trattament ta’ vetturi fi tmiem żmienhom. 12. Ftehim ma operatur ta’ skema approvata tal-irkupru u trattament ta’ vetturi fi tmiem żmienhom. (1) Jekk operatur ekonomiku jagħżel li juża skema approvata tal-irkupru u trattament ta’ vetturi fi tmiem żmienhom eżistenti, huwa għandu jissottometti lill-awtorità kompetenti kopja ffirmata tal-ftehim ma’ l-operatur tal-iskema approvata tal-irkupru u trattament ta’ vetturi fi tmiem żmienhom biex jiġi verifikat jekk l-iskema hijiex kompatibbli mad-dispożizzjonijiet ta’ dawn irregolamenti. (2) L-operatur tal-iskema approvata tal-irkupru u trattament ta’ vetturi fi tmiem żmienhom msemmija fis-sub regolament (1) għandu: (i) jintrabat li jopera skond id-dispożizzjonijiet tal-ligijiet u regolamenti oħra, dak li jkun maqbul ma’ u f’isem l-operatur ekonomiku; (ii) ta’ kull sitt xhur, jipprovdi lill-awtorità kompetenti l-informazzjoni mitluba fir-regolament 9, li għandu japplika mutatis mutandis bħal fil-każ tal-operatur ekonomiku. (3) L-awtorità kompetenti tista’ tispeċifika l-format li din l-informazzjoni għandha tingħata fih. (4) L.S.549.39 L-awtorità kompetenti għandha tagħmel dawn ir-rapporti disponibbli skond id-dispożizzjonijiet tar-Regolamenti dwar il-Libertà tal-Aċċess għall-Informazzjoni dwar l-Ambjent. 13. (1) Kull persuna li tixtieq tħaddem skema approvata tal-irkupru u trattament ta’ vetturi fi tmiem żmienhom taħt dawn ir-regolamenti, għandha tikseb permess maħruġ mill-awtorità kompetenti skond id-dispożizzjonijiet tar-Regolamenti dwar l-Iskart. (2) Mingħajr preġudizzju għad-dispożizzjonijiet tar-Regolamenti dwar l-Iskart, kull persuna li tapplika għal dan il-permess, għandha tipprovdi lill-awtorità kompetenti din l-informazzjoni, skond il-każ: (a) kopja tal-Memorandum u l-Istatut tal-Assoċjazzjoni; (b) kopja ta’ permess għall-iżvilupp validu maħruġ taħt l-Att dwar l-Ippjanar tal-Iżvilupp; (ċ) deskrizzjoni tas-sistema proposta li tkun ser tipprovdi għat-trattament ta’ vetturi fi tmiem żmienhom skond id-dispożizzjonijiet ta’ dawn ir-regolamenti; (d) pjan finanzjarju dwar l-iskema proposta; (e) il-volum ta’ vetturi fi tmiem żmienhom li jkunu ġew trattati jew maħsuba li ser ikunu trattati; (f) proposti dwar iċ-ċertifikazzjoni tal-operaturi ekonomiċi li ser jagħmlu użu mill-iskema; (g) proposti dwar kif l-informazzjoni mitluba f’dawn ir-regolamenti ser tinġabar u tingħata lill-awtorità kompetenti; (h) kull informazzjoni oħra meqjusa bħala rilevanti u mitluba mill-awtorità kompetenti. (3) L-awtorità kompetenti tista’ tispeċifika l-format li fih għandha tingħata din l-informazzjoni. (4) L.S.549.39 L-awtorità kompetenti għandha tagħmel dawn ir-rapporti disponibbli skond id-dispożizzjonijiet tar-Regolamenti dwar il-Libertà tal-Aċċess għall-Informazzjoni dwar l-Ambjent. 14. Reati taħt dawn ir-regolamenti. Persuna tkun ħatja ta’ reat taħt dawn ir-regolamenti jekk: (a) tonqos milli tikkonforma ruħha ma’ xi dispożizzjoni ta’ dawn ir-regolamenti jew tonqos milli tikkonforma ruħha mal-kondizzjonijiet tal-permess jew ma’ xi ordni mogħtija legalment skond xi dispożizzjoni ta’ dawn ir-regolamenti; jew (b) tikser xirestrizzjoni, projbizzjoni jew ħtieġa imposti minn jew taħt dawn ir-regolamenti; jew (ċ) taġixxi bi ksur ta’ xi dispożizzjoni ta’ dawn ir-regolamenti; jew (d) tikkonfoffa jew tipprova, jew tgħin, jew tħajjar, lil xi persuna oħra b’kull mezz, inkluż ir-reklamar, l-għoti ta’ parir jew ġegħil, biex tikser id-dispożizzjonijiet ta’ dawn ir-regolamenti jew biex tonqos milli tikkonforma ruħha ma’ xi dispożizzjonijiet simili, inkluża xi ordni mogħtija legalment skond xi dispożizzjoni ta’ dawn ir-regolamenti, jew biex tikser xi restrizzjoni, projbizzjoni jew ħtieġa imposta minn jew taħt dawn ir-regolamentimsemmija. 15. Pieni. Emendat: A.L.426 tal-2007. Min jagħmel reat kontra dawn ir-regolamenti jista’, meta jinsabħati, jeħel: (a) meta jinsabħati għall-ewwel darba, multa ta’ mhux anqas minn ħames elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) meta jinsabħati għat-tieni darba jew aktar drabi, multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37) iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75), jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda l-qorti tista’ tordna lil kull min ikun instabħati li għamel reat kontra dawn ir-regolamenti li jħallas dawk l-ispejjeż li l-awtorità kompetenti tkun għamlet bħala riżultat ta’ dak ir-reat, ir-revoka tal-permess maħruġ mill-awtorità kompetenti u l-konfiska tal-corpus delicti. 16. Kif japplika l-Kodiċi Kriminali. Kap. 9. (1) Id-dispożizzjonijiet tal-artikoli 23 u 30 tal-Kodiċi Kriminali għandhom, mutatis mutandis, japplikaw għal proċdimenti dwar reati kontra dawn ir-regolamenti, b’dan illi li l-iskwalifika milli persuna jkollha jew tikseb liċenza, permess jew awtorità ma għandha f’ebda każ tkun għal żmien inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skond id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap. 9. Enumerata mill-ġdid: A.L.244 of 2011. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti.